**עמרי דגול** (נולד ב-18 באוקטובר 1957) הוא מהנדס מכונות ואדריכל ימי, בעל חברה לניהול פרויקטים בשם "דוקפורט", העוסקת בתחום נמלי הים וספנות. שירת בצה"ל כקצין בדרגת תת-אלוף בחיל הים, בתפקידו האחרון היה ראש מספן הציוד.

ילדות ולימודים
--------------

עמרי דגול נולד בחיפה לאברהם דגול ודיצה ממשפחת אפרת. אביו היה מדריך וכוריאוגרף להקות מחול מהראשונים בישראל, ומנהל בכיר בתנועת הנוער הנוער העובד והלומד. לדגול יש אח צעיר בשם ליאור. דגול למד בבית הספר המקצועי בסמ"ת. היה מדריך בשבט 'צופית' בתנועת הצופים בחיפה.

שרות צבאי
---------

חניך מצטיין עמרי דגול מקבל סיכת מצטיין ממפקד חיל הים מיכאל ברקאי, נובמבר 1978
דגול התגייס לצה"ל במאי 1975, סיים טירונות, ויצא להשלים את לימודיו במסגרת העתודה הטכנולוגית במסלול הנדסאי מכונות. בתחילת 1977 חזר לשירות והתנדב לקורס חובלים אותו סיים כמצטיין באוקטובר 1978.  

### ספינות טילים

בסיום הקורס הוצב בשייטת ספינות הטילים. שירת בתפקיד סגן קצין מכונה בספינות אח"י כידון (סער 4) ואח"י רומח בזירת ים סוף. המשיך כקצין מכונה באח"י תרשיש (סער 4) ואח"י גאולה, איתה אף השתתף במלחמת שלום הגליל בקיץ 1982.   

### לימודי הנדסה

עם סיום מלחמת שלום הגליל החל את לימודי תואר ראשון בהנדסה בטכניון, בפקולטה להנדסת מכונות אותם סיים בהצטיינות ב – 1985.  

בשנים 1985–1987 מילא את התפקידים קצין פרויקט פיתוח כלי שיט חדשני, ומפקד בימ"ל מכני במספנת חיל הים.  

באוגוסט 1987 יצא דגול ללימודי תואר שני בהנדסה ימית באוניברסיטת מישיגן בארצות הברית והוסמך בפברואר 1989 לאדריכל ימי - Naval Architecture and Marine Engineering.  

### שיפוץ צוללות

בחודש מרץ 1979 חזר דגול לישראל והוצב במספנת חיל הים בצוות אחזקת צוללות. במקביל לתפקידו השלים עמרי קורס צוללן. עם סיום הקורס מונה למרכז שיפוץ אח"י רהב, צוללת מדגם גל שעברה במסגרת השיפוץ חיתוך וחיבור של גוף הלחץ לטובת החלפת מנועי הדיזל, התקנת מערכות לחימה חדשות ועבודות אחזקה נרחבות. על פרויקט זה זכה יחד עם שאר עובדי המספנה בפרס קפלן.   

* דגול שותף לפרס קפלן שקיבלה מספנת חיל הים בשנת 1990.דגול שותף לפרס קפלן שקיבלה מספנת חיל הים בשנת 1990.
* צוות מספנת חיל הים העוסק בשיפוץ הצוללת אח"י רהב (צוללת מסדרת גל) 1991.צוות מספנת חיל הים העוסק בשיפוץ הצוללת אח"י רהב (צוללת מסדרת גל) 1991.

### פרויקט צוללות דולפין

ביוני 1991 נשלח לצוות דולפין בגרמניה, צוות פרויקט שעסק בפיקוח על בניית 3 צוללות מדגם דולפין שנבנו במספנות הגרמניות עבור חיל הים. החל את תפקידו במדור גוף ובשלוש השנים האחרונות כראש הצוות הטכני של הפרויקט.  

* עם עמי איילון-מפקד חיל הים בביקור במספנת טיסן בעת בניית צוללות מסדרת דולפין בגרמניה 1992.עם עמי איילון-מפקד חיל הים בביקור במספנת טיסן בעת בניית צוללות מסדרת דולפין בגרמניה 1992.
* עם דוד עברי-מנכ"ל משהב"ט בביקור בבניית הדולפין בגרמניה 1992.עם דוד עברי-מנכ"ל משהב"ט בביקור בבניית הדולפין בגרמניה 1992.

### מספנת חיל הים

**מפקדת חיל הים** - עם חזרתו לישראל בחודש יולי 1997 הוצב דגול לתפקיד ראש ענף כשירות ואחזקה במפקדת חיל הים.  

בשנת 1999 קודם לדרגת אל"ם ומונה למפקד מספנת חיל הים. תקופת הפיקוד על המספנה כללה מספר אתגרים בהם שיפור הכושר התפעולי של המספנה על מנת לעמוד ביעדי תוכנית העבודה על מרכיביה. במקביל הוכנה תוכנית מתאר חדשה והחלה בניית התשתית והסינכרוליפט החדש, לאחזקתן של צוללות הדולפין וספינות סער 5 שנקלטו בחיל הים. בתקופה זו בוצע טיפול רמה ראשון לצוללות הדולפין, המספנה מסרה את שילוב המערכות בנירית הראשונה, טיפול והסבת כלי שיט מיוחד ועוד פרויקטים מסובכים בתחומים שונים.

* אל"ם עמרי דגול מפקד מספנת חיל הים 1999.אל"ם עמרי דגול מפקד מספנת חיל הים 1999.
* דגול במשרדו כמפקד מספנת חיל הים 2003.דגול במשרדו כמפקד מספנת חיל הים 2003.
* רא"ל שאול מופז אלוף ידידיה יערי בביקור במספנת חיל הים 2000.רא"ל שאול מופז אלוף ידידיה יערי בביקור במספנת חיל הים 2000.
* הרמטכ"ל משה יעלון בביקור במספנת חיל הים 2002.הרמטכ"ל משה יעלון בביקור במספנת חיל הים 2002.
* הרמטכ"ל משה יעלון ומפקד חיל הים ידידיה יערי בביקור במספנת חיל הים 2002.הרמטכ"ל משה יעלון ומפקד חיל הים ידידיה יערי בביקור במספנת חיל הים 2002.

### מספן הציוד

**מספן הציוד** - בשנת 2003 קודם דגול לדרגת תא"ל ומונה לראש מספן הציוד של חיל הים. התפקיד כלל אחריות על האחזקה והכשירות השוטפת של כלי השייט ומערכות החוף, אחריות על כל התמיכה הלוגיסטית על מרכיביה השונים כגון רכש ומלאי, על העבודה ההנדסית של המספן והוצאה לפועל של פרויקטי פיתוח בישראל ובשאר העולם. בתקופה זו, נחתמה עסקת צוללות הדולפין 4–5 עם אופציה לשישית.

תפקידים אזרחיים
---------------

דגול יצא לגמלאות בפברואר 2007 לאחר 32 שנות שרות בחיל הים.  

לאחר שחרורו מצה"ל הקים דגול את חברת "דוקפורט" העוסקת בניהול פרויקטים בדגש לכלי שיט. החברה עסקה עד 2009 בייעוץ למספר חברות ביטחוניות בישראל ובשאר העולם.

בין השנים 2010–2015 ניהל פרויקט רכש גוררות עבור נמל חיפה.  

משנת 2007 עובד עבור חברת הספנות Ray Shipping המתמחה בהפעלת אוניות ייעודיות להובלת מכוניות.   

עמרי חבר דירקטוריון במספר חברות, חלק מהן חברות סטרטאפ העוסקות בטכנולוגיות.

השכלה
-----

* תיכון בבית הספר המקצועי בסמ"ת בחיפה במגמת מכונה
* הנדסאי מכונות במסגרת בסמ"ת
* תואר ראשון בטכניון בהנדסת מכונות מגמת אוניות
* תואר שני באדריכלות ימית באוניברסיטת מישיגן בארצות הברית
* בוגר הקורסים לפיננסים למנהלים וקורס דירקטורים במכון המי"ל

משפחה
-----

דגול נשוי לד"ר פנינה ממשפחת ציפריס לזוג נולדו שלושה ילדים. הבן רועי דגול סיים קורס חובלים במגמת שייט. הוסמך כמהנדס מכונות וחזר לשירות בחיל הים. הבנות מור ולירון דגול שירתו בבית ספר קצינים בבה"ד חיל הים.

* דגול עם הוריו דיצה ואבי במספנת חיל הים 2003.דגול עם הוריו דיצה ואבי במספנת חיל הים 2003.
* משפחת דגול בשנת 2003.משפחת דגול בשנת 2003.
* מסיבת הפרישה של דגול עם אלוף דוד בן בעש"ט, האשה פנינה, הבן רועי והבנות מור ולירון 2007.מסיבת הפרישה של דגול עם אלוף דוד בן בעש"ט, האשה פנינה, הבן רועי והבנות מור ולירון 2007.
* הוריו של עמרי דגול עם אחיו ליאור והבן רועי 2007.הוריו של עמרי דגול עם אחיו ליאור והבן רועי 2007.

קישורים חיצוניים
----------------

* אבי אובל, **המספנה**, "בין גלים" גיליון 1 אוקטובר 2001 עמ' 20.
* בקשה לקיצור תקופת צינון לצורך ייעוץ לחברת אלביט שאושרה בפסק דין, 6 בנובמבר 2007.
* אסף גולן, מורה נבוכים לפרשת הצוללות בישראל היום, 9 בנובמבר 2018.

ביאורים
-------

הערות שוליים
------------



| ראשי מספן הציוד |
| --- |
| 

|  |  |
| --- | --- |
| ג'ו נוביק • אברהם זכאי • אריה קפלן • יעקב שפי • יהושע להב • עקיבא פגי • ישראל אביר • ברוך ורד • חנוך בן אליהו • אלכס פארן • ישי הרמתי • אברהם נוה • שלמה מרקל • אבריאל בר יוסף • עמרי דגול • ניצן שקד • משה זנה • יוסי אשכנזי • אריאל שיר |  |

 |